36 [7] 



veliki dio vode, a malo anorganskih soli — koje su kao gno- 

 jivo od najveće važnosti — moralo se naravno mnogo centi 

 Helodeje na oranicu izvesti, da se privede zemlji barem toliko 

 potrebnih soli, da se to barem nešto opazi na usjevima. 



Ovim postupkom polučila se je dvostruka korist: zemlji 

 se podalo gnojivo, a iz voda maknula se je velika masa ko- 

 rova. Imade u Njemačkoj siromašnijih gospodara, koji upotre- 

 bljavaju Helodeju kao hranu za blago. Naravno je, da životinja 

 11 ovakovoj hrani prima mnogo vode a malo hranivih tvari, 

 stoga se Helodea kao krma rjeđe upotrebljava. 



Uz ovu direktnu, ali slabu korist, što je ta biljka čovjeku 

 pruža, navesti mi je još neka njena koristna svojstva. Premda 

 je ta biljka neugodna i nerado viđena u vodama, kojima se 

 plovi, i u kanalima, to je u drugu ruku u nekim vodama rado 

 viđena, osobito u vodama, gdje imade mnogo riba, ako se nije 

 previše umnožila, da ribarstvu smeta. Iskustvo je pokazalo, da 

 mlade ribice najbolje napreduju u onim vodama, u kojima imade 

 mnogo vodenoga bilja. Ribice nalaze među vodenim biljem obilje 

 hrane u sitnim račićima i drugim životinjicama — a nalaze tu 

 i zgodnu zaštitu protiv brojnih neprijatelja. Velike množine He- 

 lodeje troše također mogo C0 2 , što se gnjilenjem raznih or- 

 ganskih tvari i disanjem životinja u vodi razvija a vraća vodi O, 

 koji asimilacijom postaje slobodan. Helodea na taj način po- 

 pravlja i osvježuje vodu, time koristi ribama, a po tom i ribaru. 

 Višegodišnja opažanja, što su ih kod Lüneburga (Hitzacker) iz- 

 veli, pokazaše, da je popravljanjem vode u onim krajevima naj- 

 više pridonijela Helodea, da su epidemičke bolesti dysenteria i 

 malaria prestale, dok su prije nego li se Helodeja pojavila, ne- 

 milice harale. Radi toga svojstva, što vodu održi svježu, rado 

 drže Helodeju u akvarijima. 



Želi li učitelj svojim učenicima pokazati interesantnu po- 

 javu cirkulacije protoplazme u živoj stanici, to ne će naći zgod- 

 nijega objekta za demonstraciju od lista Helodejina. Preporuča 

 se to više, što preparat ne iziskuje osobite manipulacije niti sku- 

 pih sprava, jer je kutikula lista tako tanka, da se list može od- 

 mah kao preparat upotrebiti. 



Pošto smo se sa Helodejom upoznali pobliže, vratiti nam 

 se je k našim Dravskim primjercima, da vidimo u kakvim prili- 

 kama oni život provode. 



